  Туспуктэм: Наталия Сильвестрова Наталия Сильвестрова 0+ 18-тӥ толшоре Ижкарын Чеберлыко киужъёсъя йӧскалык центрын пулэсь арбериосты лэсьтӥсь кибашлылэн Игорь Абрамовлэн ужъёсыныз адӟытон усьтӥзы. Ужрадэ ивортодэтъя «Удмуртия» агентстволэн корреспондентэз вуылӥз. Игорь Абрамов вордӥськиз Пичи Пурга ёросысь Миндэр гуртын. Дышетскемезъя слесарь луэ. Кибашлы верамъя, пуэн ужаны мылкыдыз пастухын ужакуз, инкуазьын трос вакыт ортчытыкуз потӥз. Та удысын удысужлыко (профессионально) ужаны 2000-тӥ арысен ӧдъяз, Вуж Мӧньяысь киужъёсъя юртын ужаны кутскыса. Игорь Абрамов наив ӧырн ужа. « Та скульптураос наивноесь луо. Озьы ке но, соос пушкын бадӟым мылкыд, озьы котькин лэсьтыны уз быгаты. Наив ӧрын быдэстэм арбериосты лэсьтыны со адями лэстыны, кинлэн сюлмыз усьтэмын, лулыз нылпилэн кадь » Марина Орлова, Чеберлыко киужъёсъя йӧскалык центрысь ужез азинтонъя но вӧлмытонъя ёзэтэн кивалтӥсь Адӟытонэ Игорь Абрамовлэн трос гинэ скульптураосыз возьматэмын. Соос удмуртъёслэн улон-вылонзылы сӥземын. Шор интыын - армие келян компзиция. « Со асьмелэн дышем мар ке. Эксей дыръя но армие келяллязы, Совето власть дыръя но. Мыным пичи дырысеным ик со сыӵе тунсыко но меӵ потэ вал. Отын философиез но вань » Игорь Абрамов, пулэсь арбериосты лэсьтӥсь кибашлы Игорь Абрамов пусъе, мар улонын вань, мае со адӟе, ваньзэ сое ас пыртӥз поттэ но ужъёсаз возьматэ. Скульптураосаз, вожъяськыса, мукет адямиослэсь быгатонлыкъёссэс возьматэ шуыса серекья. « Ачим [арганэн – ред] шудыны уг быгатӥськы, коть пулэсь ке но вандо! » Игорь Абрамов, пулэсь арбериосты лэсьтӥсь кибашлы Фото: Наталия Сильвестрова Ӧнерчилэн ужъёсыз ог-огенызы герӟаськемын, озьы ке но котькуд скульптураез асэрико луэ. Котькудӥз сярысь трос вераны луоз. « Мынам котьку но сюлмам йӧто солэн ужъёсыз. Сыӵе этнической кодъёс отчы пыртэмын. Со скульптураосы учкыса, йыре тодэ-ваёнъёс лыкто. Отысь аслэсьтыд тодмоостэ, бӧлякъёстэ, улонысь кыӵе ке учыръёсты адӟыны быгатӥськод. Со ужъёсын калыклэн этнографиез, солэн сюлэмыз » Наталья Прокопьева, Чеберлыко киужъёсъя йӧскалык центрлэн кивалтӥсез Адӟытон 24-тӥ тулыспалось ужалоз. Тодэ вайытом, Алнашысь куиськись Россиысь калык кибышлыослэн вожвылъяськоназы вормиз. Тегъёс: кибашлыос Лулчеберет адӟытон Удмуртия ПичиПурга  